Curaçao ble medlem av FIFA i mars 2011 og overtok FIFA-rankingen og historikken til De nederlandske Antillers herrelandslag i fotball, ettersom De nederlandske Antiller ble oppløst 10. oktober 2010. Curaçao kom inn på FIFAs verdensranking på 151.-plass i 2011 og falt til 178.-plass i 2013. Deretter klatret laget på rangeringen til det nådde 68.-plass i 2017. Framgangen ble forklart med Patrick Kluiverts innsats som trener fra 2015 til 2016, da Remko Bicentini tok over.